WiripediA 

An Lucsambuirgis 


Ón Vicipéid, an chiclipéid shaor. 

Is í an Lucsambuirgis an teanga is mó a labhraítear i 
Lucsamburg, agus í ó dhúchas ag trí chéad míle duine. Go 
bunúsach, níl ann ach canúint Meán-Ghearmáinise, agus í 
an-ghaolmhar leis na canúintí Meán-Ghearmáinise eile, 
cosúil le caint na ndaoine i gKóln, mar shampla. 

Níl an Lucsambuirgis ina teanga oifigiúil sa tír ach ón 
mbliain 1984 i leith. Tá litriú ar leith aici ón mbliain 1946 
anuas, ach rinneadh leasuithe air sa bhliain 1999. Baintear 
úsáid ócáidfhreastalach aisti sna scoileanna le rudaí deacra 
a mhíniú sa chaint, ach is iad an Ghearmáinis agus an 
Fhraincis na teangacha scríofa a chleachtar. Bíonn an 
Lucsambuirgis le cloisteáil ar an raidió agus ar an teilifís 
go minic, ach ní bhaintear mórán úsáide aisti sna 
clómheáin, cosúil leis na nuachtáin agus na leabhair. Is í an 
Fhraincis teanga an dlí agus na reachtaíochta i 
Lucsamburg, agus ní thagann leabhar na reacht i gcló in 
aon teanga eile, cé go bpléann parlaimint Lucsamburg na 
dlíthe nua trí mheán na Lucsambuirgise. Ní teanga oifigiúil 
í an Lucsambuirgis san Aontas Eorpach ach an oiread, agus 
ní chuirtear aistriúchán oifigiúil Lucsambuirgise den 
reachtaíocht Eorpach ar fáil do na saoránaigh - glactar leis 
mar phrionsabal go bhfuil an Fhraincis ag cách. 

Tá saol poiblí Lucsamburg dírithe ar dhaoine a bhfuil an trí 
theanga acu idir Lucsambuirgis, Ghearmáinis agus 
Fhraincis. Is í an Fhraincis teanga na bhfógraí poiblí, ach is 
í an Ghearmáinis is mó a úsáidtear sna nuachtáin. Má 
thagraíonn nuachtán d'fhocail a labhair polaiteoir, 
státseirbhíseach nó boc mór éigin eile as Lucsambuirgis nó 
Fraincis, is sa teanga sin a thabharfar na focail, agus má thráchtar ar an reachtaíocht, ní thabharfar an tagairt 
ach as Fraincis. Deirtear go bhfuil tríbhéascna ( triglossia ) i bhfeidhm sa tír. 

Cé gur canúint de chuid na Gearmáinise í an Lucsambuirgis, tá sí á forbairt ina teanga chaighdeánaithe ar 
leith, agus is é dearcadh mhuintir Lucsamburg gur siombail lárnach dá bhféiniúlacht náisiúnta í. Go háirithe 
le linn an Dara Cogadh Domhanda, nuair a bhí Lucsamburg forghafa ag na Naitsithe, theastaigh ó mhuintir 
na tíre tabhairt le fios nach raibh siad ina nGearmánaigh, más ionann a bheith i do Ghearmánach agus a 
bheith i do Naitsí. 

Ba é Michel Rodange (1827-1876) a chuir tús le litríocht na Lucsambuirgise, agus is dócha gurb é Josy 
Braun (a rugadh sa bhliain 1938) an scríbhneoir comhaimseartha is tábhachtaí. Sa bhliain 1997, d'fhoilsigh 
Braun an chéad úrscéal bleachtaireachta sa teanga. 


Lucsambuirgis 

(Létzebuergesch) 

Á labhairt: 

Lucsamburg, An 
Bheilg, An Fhrainc, 

An Ghearmáin 

Réigiún: 

An Eoraip 

Cainteoirí san lomlán: 

300,000 

Rang: 

~ 

Líne ghinealaigh: 

Ind-Eorpais 
Gearmáinic 
Gearmáinic an 
larthair 

Ard-Ghearmáinis 
Gearmáinis an 
Láir-larthair 

Lucsambuirgis 

Stádas Oifigiúil 

Teanga Oifigiúil: 

Lucsamburg 

Foras Pleanála Teanga: Conseil Permanent 

de la Langue 

Luxembourgeoise 

(CPLL) 

Cóid teangeolaíocha 

ISO 639-1 

Ib 

ISO 639-2 

Itz 

ISO 639-3 

ltz (http://www.si 


1.org/iso639-3/docu 


mentation.asp?id=lt 


z) 

Amharc ar: Teanga - 

Liosta Teangacha 


An Cupla Focal as Lucsambuirgis 





■ Jo - Sea/Tá 

■ Neen - Ní/Níl 

■ Wéllkomm! - Fáilte! 

■ Wéi geet ét? - Conas atá tú? Cad é mar atá tú? Cén chaoi a bhfuil tú? 

■ Ech heesche ... - ...is ainm dom 

■ Entschellegt! - Gabh mo leithscéal. 

■ Ztvee béier, wann ech glieft - Dhá phionta, más é do thoil é 

■ Kénnt Dir mir de wech zém .... weisen? - An feidir leat a rá liom, cá bhfuil an ...? 

■ Villmols merci - Go raibh míle maith agat 

■ Áddi - Slán 

/s síol é an t-alt seo. Cuir leis (https://ga.wikipedia.org/wZindex. php?ti 
v tle=An_Lucsambuirgis&action=edit), chun cuidiú leis an Vicipéid. 

Má tá alt níos forbartha le fáil i dteanga eile, is féidir leat aistriúchán 
Gaeilge a dhéanamh. 


Aisghafa ó "https://ga.wikipedia.Org/w/index. php?title=An_Lucsambuirgis&oldid=749274" 

